text: Ny brand i kolonihavehus
  10 november 2011 kl. 07.58
  Brandvæsenet i Horsens blev for anden uge i træk kaldt til brand i et kolonihavehus. Et kolonihavehus på Løvhøjsvej udbrændte delvist. Brandstedet skal i dag undersøges af brandteknikere.
  Dagligstuen udbrændte delvist - og der var skader i køkkenet. Umiddlebart har politiet ingen ide om, hvordan branden er opstået.
  Brandvæsenet blev alarmeret kl. 21.36.
  For knap en uge siden udbrændte et kolonihavehus på Nordmarken i Horsens. Det ligger ca. halvanden kilometer fra det nyeste brandsted. Brandårsagen på Nordmarken er endnu ikke afklaret.
  Derimod tyder det ikke på, at en brand i havekolonien Ålykke den 10. oktober var påsat.
  
  To brande sidste år
  Området Ny Løvhøj blev i  april sidste år ramt af to brande i kolonihavehuse.
  Disse brande blev ikke opklaret.
  
  De to brandsteder
  Vis Kolonihaver i Horsens på et større kort
  